CELEX: 32020D1548
Language: sk
Date: 2020-10-13 00:00:00
Title: Rozhodnutie Politického a bezpečnostného výboru (SZBP) 2020/1548 z 13. októbra 2020 o vymenovaní vedúceho pomocnej hraničnej misie Európskej únie na hraničnom priechode v Rafahu (EU BAM Rafah) (EU BAM Rafah/2/2020)

26.10.2020   
               
               
                  SK
               
               
                  Úradný vestník Európskej únie
               
               
                  L 354/5
               
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2020/1548
         z 13. októbra 2020
         o vymenovaní vedúceho pomocnej hraničnej misie Európskej únie na hraničnom priechode v Rafahu (EU BAM Rafah) (EU BAM Rafah/2/2020)
         POLITICKÝ A BEZPEČNOSTNÝ VÝBOR,
         so zreteľom na Zmluvu o Európskej únii, a najmä na jej článok 38 tretí odsek,
         so zreteľom na jednotnú akciu Rady 2005/889/SZBP z 25. novembra 2005 o zriadení pomocnej hraničnej misie Európskej únie na hraničnom priechode v Rafahu (PHM EÚ v Rafahu) (1), a najmä na jej článok 10 ods. 1,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Podľa článku 10 ods. 1 jednotnej akcie 2005/889/SZBP sa Politický a bezpečnostný výbor (PBV) oprávňuje, aby v súlade s článkom 38 zmluvy prijímal príslušné rozhodnutia na účely vykonávania politickej kontroly a strategického usmerňovania pomocnej hraničnej misie Európskej únie na hraničnom priechode v Rafahu (EU BAM Rafah) vrátane rozhodnutia o vymenovaní vedúceho misie.
                  
               
                     (2)
                  
                  
                     PBV prijal 8. decembra 2017 rozhodnutie Politického a bezpečnostného výboru (SZBP) 2017/2430 (2), ktorým bol pán Günther FREISLEBEN vymenovaný za vedúceho misie EU BAM Rafah na obdobie od 4. decembra 2017 do 30. júna 2018.
                  
               
                     (3)
                  
                  
                     Mandát pána Günthera FREISLEBENA ako vedúceho misie EU BAM Rafah sa pravidelne predlžoval, naposledy do 30. októbra 2020 rozhodnutím Politického a bezpečnostného výboru (SZBP) 2020/1011 (3).
                  
               
                     (4)
                  
                  
                     Rada 30. júna 2020 prijala rozhodnutie (SZBP) 2020/955 (4), ktorým sa mení jednotná akcia 2005/889/SZBP, a ktorým sa trvanie misie EU BAM Rafah predlžuje do 30. júna 2021.
                  
               
                     (5)
                  
                  
                     Vysoký predstaviteľ Únie pre zahraničné veci a bezpečnostnú politiku 8. októbra 2020 navrhol vymenovať pána Mihai-Florin BULGARIU za vedúceho misie EU BAM Rafah,
                  
               PRIJAL TOTO ROZHODNUTIE:
         
            Článok 1
            Pán Mihai-Florin BULGARIU sa týmto vymenúva za vedúceho pomocnej hraničnej misie Európskej únie na hraničnom priechode v Rafahu (EU BAM Rafah) od 1. novembra 2020 do 30. júna 2021.
         
         
            Článok 2
            Toto rozhodnutie nadobúda účinnosť dňom jeho prijatia.
            Uplatňuje sa od 1. novembra 2020.
         
         
            V Bruseli 13. októbra 2020
            
               
                  Za Politický a bezpečnostný výbor
               
               
                  predsedníčka
               
               S. FROM-EMMESBERGER
            
         
         
            (1)  Ú. v. EÚ L 327, 14.12.2005, s. 28.
         
            (2)  Rozhodnutie Politického a bezpečnostného výboru (SZBP) 2017/2430 z 8. decembra 2017 o vymenovaní vedúceho misie pomocnej hraničnej misie Európskej únie na hraničnom priechode v Rafahu (EU BAM Rafah) (EU BAM Rafah/2/2017) (Ú. v. EÚ L 344, 23.12.2017, s. 9).
         
            (3)  Rozhodnutie Politického a bezpečnostného výboru (SZBP) 2020/1011 z 2. júla 2020, ktorým sa predlžuje mandát vedúceho pomocnej hraničnej misie Európskej únie na hraničnom priechode v Rafahu (EU BAM Rafah) (EU BAM Rafah/1/2020) (Ú. v. EÚ L 224, 13.7.2020, s. 9).
         
            (4)  Rozhodnutie Rady (SZBP) 2020/955 z 30. júna 2020, ktorým sa mení jednotná akcia 2005/889/SZBP o zriadení pomocnej hraničnej misie Európskej únie na hraničnom priechode v Rafahu (PHM EÚ v Rafahu) (Ú. v. EÚ L 212, 3.7.2020, s. 18).